На основу члана 31. алинеја 2, а у вези с чланом 20. Статута Аутономне покрајине Војводине („Службени лист АПВ”, број: 20/14), Стратегије подстицања рађања Владе Републике Србије („Службени гласник РС”, број: 13/08) и Одлуке о доношењу Програма демографског развоја Аутономне покрајине Војводине са мерама за његово спровођење („Службени лист АПВ”, број: 3/05), Скупштина Аутономне покрајине Војводине, на  седници одржаној 20. децембра 2016. године, донела је

**ПОКРАЈИНСКУ СКУПШТИНСКУ ОДЛУКУ**

**О ИЗМЕНАМА**

**ПОКРАЈИНСКЕ СКУПШТИНСКЕ ОДЛУКЕ**

**О ПРАВУ НА СУФИНАНСИРАЊЕ ТРОШКОВА ЗА**

**БИОМЕДИЦИНСКИ ПОТПОМОГНУТО ОПЛОЂЕЊЕ**

**ЗА ДРУГО, ТРЕЋЕ И СВАКО НАРЕДНО ДЕТЕ**

**Члан 1.**

У Покрајинској скупштинској одлуци о праву на суфинансирање трошкова за биомедицински потпомогнуто оплођење за друго, треће и свако наредно дете („Службени лист АПВ”, број: 42/14), члан 5. мења се и гласи:

 „Захтев за остваривање права на суфинансирање трошкова за БМПО за друго, треће и свако наредно дете подноси се Комисији за остваривање испуњености услова на право на БМПО (у даљем тексту: Комисија) коју образује покрајински секретар надлежан за послове демографије (у даљем тексту: покрајински секретар).

Комисију чине председник и четири члана из реда запослених у покрајинском органу управе надлежном за послове демографије.

Задатак Комисије јесте да разматра пристигле захтеве и да сачини предлог за доделу средстава за суфинансирање трошкова за БМПО за друго, треће и свако наредно дете, који се доставља покрајинском секретару.

Покрајински секретар разматра предлог Комисије и решењем одлучује о додели средстава. Решење покрајинског секретара јесте коначно.

Покрајински орган управе надлежан за послове демографије доноси решење о преносу средстава подносиоцу захтева на основу решења о номиналном износу суфинансирања трошкова за биомедицински потпомогнуто оплођење за друго, треће и свако наредно дете за текућу годину у складу с ликвидним могућностима буџета Аутономне покрајине Војводине”.

**Члан 2.**

Члан 7. мења се и гласи:

„Евиденцију корисника права и контролу наменског трошења средстава из ове одлуке врши покрајински орган управе надлежан за послове демографије”.

**Члан 3.**

Ова одлука ступа на снагу осмог дана од дана објављивања у „Службеном листу АП Војводине”.

**СКУПШТИНА АУТОНОМНЕ ПОКРАЈИНЕ ВОЈВОДИНЕ**

01 Број: 5-2/14

Нови Сад, 20. децембра 2016. године

 ПРЕДСЕДНИК

 СКУПШТИНЕ АП ВОЈВОДИНЕ

Иштван Пастор

(Pásztor István)